જે પી સ્પોર્ટ્સ એન્ડ ઇવન્ટ્સ એક વિશિષ્ટ સ્ટાર્ટ-અપ છે જે ગુજરાતભરમાં રમતગમતને પ્રોત્સાહન આપવાનું મિશન ધરાવે છે. રમતગમતના ચાહક અને રાષ્ટ્રીય સ્તરના બાસ્કેટબોલ ખેલાડી જિગર પટેલ દ્વારા સ્થાપવામાં આવેલી કંપની રમતગમતની પહોંચ વધારીને તેને નવી ઊંચાઇએ લઇ જવા માટે સક્રિય છે. જે પી સ્પોર્ટ્સ એન્ડ ઇવન્ટ્સ વિવિધ સાઇક્લિંગ સ્પર્ધાઓ, કોમ્યુનિટી રાઇડ્સ, વિખ્યાત નાઇટ રાઇડ્સ તથા અમદાવાદમાં પ્રથમ ક્રોસ કન્ટ્રી રેસ યોજવા સહિતની વિવિધ સિદ્ધિ ધરાવે છે. આ સાહસની સ્થાપના નવોદિત ખેલાડીઓ, કોર્પોરેટ કર્મચારીઓ તથા અમદાવાદના રમતગમત પ્રેમી નાગરિકોની આકાંક્ષાઓ સંતોષવા કરવામાં આવી હતી જેનાથી તેમને કામના સ્થળના તણાવથી દૂર હળવાશમાં હળવામળવા માટે એક મંચ પૂરું પાડી શકાય.